CELEX: 62008CA0462
Language: lv
Date: 2010-01-21 00:00:00
Title: Lieta C-462/08: Tiesas (otrā palāta) 2010. gada 21. janvāra spriedums ( Oberverwaltungsgericht Berlin-Brandenburg (Vācija) lūgums sniegt prejudiciālu nolēmumu) — Ümit Bekleyen/Land Berlin (EEK un Turcijas Asociācijas līgums — Asociācijas padomes Lēmuma Nr. 1/80 7. panta otrā daļa — Darba ņēmēja, kas ir Turcijas pilsonis, bērna tiesības pieņemt jebkuru darba piedāvājumu uzņemošajā dalībvalstī, kurā viņš ir ieguvis arodizglītību — Arodmācību uzsākšana pēc tam, kad vecāki pavisam pametuši šo dalībvalsti)

13.3.2010   
            
            
               LV
            
            
               Eiropas Savienības Oficiālais Vēstnesis
            
            
               C 63/13
            
         Tiesas (otrā palāta) 2010. gada 21. janvāra spriedums (Oberverwaltungsgericht Berlin-Brandenburg (Vācija) lūgums sniegt prejudiciālu nolēmumu) — Ümit Bekleyen/Land Berlin
   
   (Lieta C-462/08) (1)
   
   (EEK un Turcijas Asociācijas līgums - Asociācijas padomes Lēmuma Nr. 1/80 7. panta otrā daļa - Darba ņēmēja, kas ir Turcijas pilsonis, bērna tiesības pieņemt jebkuru darba piedāvājumu uzņemošajā dalībvalstī, kurā viņš ir ieguvis arodizglītību - Arodmācību uzsākšana pēc tam, kad vecāki pavisam pametuši šo dalībvalsti)
   2010/C 63/19
   Tiesvedības valoda — vācu
   
      Iesniedzējtiesa
   
   
      Oberverwaltungsgericht Berlin-Brandenburg
   
   
      Lietas dalībnieki pamata procesā
   
   
      Prasītāja: Ümit Bekleyen
   
   
      Atbildētāja: Land Berlin
   
   
      Priekšmets
   
   Lūgums sniegt prejudiciālu nolēmumu — Oberverwaltungsgericht Berlin-Brandenburg — EEK-Turcijas Asociācijas padomes Lēmuma Nr. 1/80 7. panta otrās daļas interpretācija — Uzņemošajā valstī dzimis Turcijas pilsonis, kurš ar savu ģimeni bija atgriezies kopīgajā dzimtenē, pēc desmit gadiem viens pats atgriežas uzņemošajā dalībvalstī, kurā viņa vecāki agrāk bija legāli strādājuši vairāk kā trīs gadus, lai iegūtu arodizglītību — Šī Turcijas pilsoņa pieeja darba tirgum un ar to saistītās uzturēšanās tiesības pēc arodizglītības iegūšanas uzņemošajā dalībvalstī
   
      Rezolutīvā daļa:
   
   Asociācijas padomes, kas izveidota ar līgumu, ar kuru izveido asociāciju starp Eiropas Ekonomikas Kopienu un Turciju, 1980. gada 19. septembrī pieņemtā Lēmuma Nr. 1/80 par asociācijas izveidi 7. panta otrā daļa jāinterpretē tādējādi, ka tāda darba ņēmēja, kas ir Turcijas pilsonis, kurš ir bijis legāli nodarbināts uzņemošajā dalībvalstī vismaz trīs gadus, bērns šajā dalībvalstī pēc arodizglītības iegūšanas tajā var atsaukties uz tiesībām piekļūt darba tirgum un no tām izrietošajām uzturēšanās tiesībām pat tad, ja pēc atgriešanās izcelsmes valstī kopā ar saviem vecākiem viņš viens pats atgriežas minētajā dalībvalstī, lai uzsāktu šīs mācības.
   
      (1)  OV C 19, 24.01.2009